Супрацоўнікі Музея гісторыі і культуры Наваполацка адзначаюць, што апошнім часам цікавасць да манументальных прац у горадзе ўсё ж такі павысілася, але яе пакуль недастаткова — камусьці даводзіцца доўга тлумачыць, у чым каштоўнасць тых жа мазаік ці скульптур. Але ёсць і тыя, хто ўпэўнены — гэта ж адметнасць горада, помнік часу і мастацкі скарб, які ў свой час атрымаў Наваполацк і які важна максімальна захаваць цяпер.